Rezumatul Studiului 11 - Isus, Căpetenia si Desăvârşirea credinţei noastre

1. **A trăi prin credinţă.**
	* Isus („Cel ce va veni”) va veni cu siguranţă (Fapte 1:11). A promis şi se va ţine de cuvânt. Crezi? Eşti convins de asta?
	* Dacă da, Dumnezeu te invită să păstrezi această credinţă. Când credinţa ta slăbeşte, aruncă o privire la lista bărbaţilor şi femeilor care şi-au aţintit privirea spre răsplată (Evr. 11:26). Credincioşi care se odihnesc aşteptând să primească, împreună cu noi, ceea ce s-a promis.
	* Cel care a făcut promisiunea este credincios. Iar credincioşia Lui produce, ca urmare, credinţa noastră. Nu vorbim despre un act izolat de credinţă, ci despre o viaţă de credinţă: „Fii credincios până la moarte şi-ţi voi da cununa vieţii” (Apocalipsa 2:10).
2. **Credinţa lui Avraam şi a Sarei.**
	* Legile naturale îi spuneau că îi este imposibil să aibă copii. Cu toate acestea, Sara a crezut împotriva oricărei logici, pentru că a crezut în Cel care a promis. Şi Dumnezeu nu minte.
	* O bătrână a zămislit dintr-unul „aproape mort” (Evr. 11:12). Şi după ce le-a dat un fiu, Dumnezeu îi cere lui Avraam să-l jertfească. În acel moment, Avraam a trebuit să se bazeze pe credinţa sa, o credinţă ancorată în promisiuni deja împlinite.
	* „La urma urmei”, a gândit el, „nu s-a născut acest copil dintr-un om aproape mort? Este greu pentru Dumnezeu să-ţi dea viaţă din nou odată ce eşti mort?”(parafrazare Evr. 11:17-19).
	* A crede în Dumnezeu înseamnă a crede în imposibil. Şi, datorită Lui, imposibilul se întâmplă.
3. **Credinţa lui Moise.**
	* De la naşterea sa, viaţa lui Moise a fost înconjurată de acte de credinţă (Evrei 11:23-28)
	* Din experienţa lui Moise putem învăţa să:
		+ Ne fixăm ochii pe Isus, fără a pierde din vedere premiul.
		+ Îndurăm insultele şi dispreţul datorită credinţei noastre în El.
		+ Nu ne agăţăm de lucruri materiale.
		+ Aşteptăm miracole în viaţa noastră.
4. **Credinţa lui Rahav.**
	* Spre deosebire de Iosua, un om evlavios care L-a slujit cu credincioşie pe Dumnezeu toată viaţa, Rahav nu avea nici o virtute remarcabilă. Cu toate acestea, Pavel nu îl menţionează pe Iosua, ci pe Rahav, când vorbeşte despre Ierihon. De ce?
	* Pentru că Rahav este un exemplu de credinţă pentru toţi cei care, fără să fi văzut, cred. A auzit, a crezut şi a ascultat. Când a trebuit să se hotărască, s-a hotărât pentru Dumnezeu.
	* Şi aşa a fost şi cu restul eroilor pe care Pavel nu are timp să îi menţioneze în detaliu. Printre ei, îi vedem pe cei care, „au refuzat să fie eliberaţi” (Evr. 11:35), au decis să-L urmeze pe Dumnezeu în ciuda consecinţelor.
5. **Căpetenia şi Desăvârşirea credinţei.**
	* Cum să rămânem fermi în credinţa noastră? Privind la Isus, de la care ni se dau două calităţi legate de alergarea credinţei noastre.
		+ Căpetenia credinţei noastre
			1. Singurul care a ajuns la finalul alergării.
			2. Viaţa Sa perfectă face posibilă alergarea noastră.
			3. Motivul pentru care noi avem credinţă şi Cel care sădeşte credinţa în noi (Filip. 2:13).
		+ Desăvârşirea credinţei noastre
			1. A renunţat la tot pentru noi.
			2. Nu a păcătuit niciodată.
			3. Şi-a menţinut privirea aţintită asupra premiului.
			4. A suportat neînţelegere şi abuzuri.
	* Prin credinţa în El, urmând exemplul Său şi aţintindu-ne ochii asupra Lui, mergem înainte în credinţă, având încredere în promisiunile Sale.